之後出嘅MetroRider係Optare修改過設計嘅Series 2版本，除咗修補舊設計嘅缺陷之外，車身亦改到較方便維修，車廂款式同其他Optare產品趨於一致，機械配搭得返康明斯B系同埋Allison AT545自動波，提供嘅尺寸同以前都城嘉慕威曼都城騎士相若，另外Optare亦有為MetroRider提供較闊身車門（稱為「Fast Flow」）嘅選擇。